J. Hans D. Jensen
Hans Jensen (jdb. 25ê hezîranê 1907 li Hamburg; m. 11ê sibatê 1973 li Heidelberg; navê dirêjî Johannes Hans Daniel Jensen) fîzîknasekî Alman bû ku guncavê Xelata Nobel a fîzîkê hatibû dîtin. Wî bi tevî Maria Goeppert-Mayer di cîhana atomdendikê de teoriya modela keriyê (qetît, feliq, kûzî, şêrt) ava kirin. Cihê herî lê maye û xebitiye Zanîngeha Heidelberg bûye.

Jiyan 
Hans Jensen di 25ê hezîrana sala 1907 wekî sêyemîn zarokê baxçevan Karl Friedrich Jensen û hevjîna wî Helene Auguste Adolphine (keçiktiyê Ohm) hatiye jiyanê. Ji sala 1926 pê ve li Zanîngeha Hamburg Universität Hamburg û zanîngeha Albert-Ludwigs-Universität li Freiburg a Breisgau fîzîk, matematîk, kîmyaya fîzîkal û fîlozofî xwendiye. Piştî doktoriya xwe ya di warê fîzîkê de, wekî asîstan (li Hamburgê) dimîne. Sala 1937 dibe doçent û sala 1941 li zanîngeha bi navê Technischen Hochschule Hannover payeya profesoriyê werdigire.

Di navberê de wekî profesorê mêvan li DYA, bi taybetî li Institute for Advanced Study a li Princeton (1952) e, li University of Wisconsin (1951), li University of Minnesota (1956), li Indiana University (1953), li California Institute of Technology (1953) û Berkeley (1952), li University of California at La Jolla (1961) dersdariyê dike. Ew ji sala 1955 pê ve bi Otto Haxel bi navê Kovara Fîzîkê Zeitschrift für Physik kovarekê dertîne.

Xebat û girîngî 
Ew ji destpêka 1930yê ve li ser atomdendikê radiweste. Ji be lêkolîn û xebatên xwe sala 1963 nîvê Xelata Nobelê werdigire, nîvê din ji Eugene Wigner re diçe.

Xelat û paye 

 Professor li Zanîngeha Hamburg, 1947
 Doktorê rûmetê yê Universität Hannover 1964
 Xelata Nobel a fîzîkê, 1963, bi tevî Maria Goeppert-Mayer
 Hevrûmetê Fort Lauderdale, 1969
 Avahiya enstîtuya fîzîkê ya li ser kolana Philosophenweg 16 (1912 ji aliyê Hugo Merton hatibê avakirin) bi navê wî hat navandin (25ê hezîranê 2007)
 Profesoriya mêvanî-Jensen di dirûvê profesoriya weqfan de bernameyek hat avakirin ji sala 2008 li Zanîngeha Heidelberg
 Endametiya Akademiya Zanistiyê ya Heidelberger sala 1947
 Endametiya nûnerî ya Civaka Max Planck sala 1960
 Endametiya Leopoldina sala 1964

Girêdanên derve 
 Bi Almanî
 1705-2275515.mp3 Hevpeyvîna Deutschen Welle, bi Almanî

Xelatgirên Nobela Fizîkê
Alman
Jidayikbûn 1907
Kesên ji Hamburgê
Mirin 1973
Mêr